EFECTO DESGALEGUIZADOR 


Efecto desgaleguizador é un xogo de rol para tres xogadoras no que se observará como as 
diferentes fases do sistema educativo afectan á fala do galego. En particular, céntrase nas 
diferentes etapas educativas de Hadri, que sempre escoitou unicamente galego na súa casa até os 
tres anos. Unha participante interpretará a Hadri, mentres que as outras encarnarán a varios 
personaxes secundarios, dependendo da escena. Cada unha propón unha situación inicial sobre a 
cal deberán improvisar durante un tempo estabelecido. 


ESCENA 1: FOGAR (5 MINUTOS) 


PERSONAXES 

" Hadri: 3 anos, fala galego sempre. 

- Alex: familiar próximo de Hadri, fala galego. 
" Fer: familiar próximo de Hadri, fala galego. 


SITUACIÓN 
Hadri, logo de volver a casa tras unha longa tarde de xogos, pregunta a Alex e Fer por que a súa 
curmá, monolingúe castelá, falaba tan raro. 


ESCENA 2: EDUCACIÓN INFANTIL (1O MINUTOS) 


PERSONAXES 

" Hadri: 5 anos, fala galego sempre. 

" Dani: 5 anos, a mellor nova amizade de Hadri, fala castelán, aprendéndolle o idioma a Hadri. 
- Andrea: 34 anos, profesional da educación, fala galego co alumnado. 


SITUACIÓN 

Andrea explica o exercicio de hoxe a Hadri e Dani. Hadri terá que escoller unha letra do alfabeto 
e nomear unha palabra ao chou que comece por esa letra; logo, Dani terá que dicir por que letra 
remata e que significa. Isto repetirase cambiando os roles. Andrea axuda sempre que sexa preciso. 


ESCENA 3: EDUCACIÓN SECUNDARIA (1O MINUTOS) 


PERSONAXES 

"- Hadri: 14 anos, fala galego case sempre. 

“- Dani: 14 anos, vella amizade de Hadri, fala sempre castelán, mais entende o galego. 

“ Vito: 14 anos, vai á clase do lado de Hadri e Dani, fala castelán e o galego resúltalle pailán. 


SITUACIÓN 
Logo dun mes dirixíndose miradas ao lonxe, Dani convence a Hadri para que fale con Vito no 
recreo. Existe atracción física entre Hadri e Vito. 


CONCLUSIÓN (5 MINUTOS) 


Para rematar, deixade as personaxes atrás e falade do acontecido e agradecédevos mutuamente a 
experiencia. 


NOTAS 


CONTEXTO 

Segundo un estudo da Real Academia Galega, o 369o dos estudantes galegofalantes aumentaron 
O seu emprego do castelán ao pasar pola educación obrigatoria, e o número de estudantes que non 
teñen motivación para empregar o galego multiplícase por tres nese mesmo tramo. Este pequeno 
xogo de interpretación intenta amosar un escenario moi realista de desgaleguización. 


INSPIRACIÓN 

A idea de tratar un problema social nun xogo de rol non é nova, pero neste caso foi inspiración 
directa da antoloxía #Feminism, que amosa moitos asuntos importantes para o feminismo en 
forma de pequenos teatros improvisados de menos dunha hora de inspiración. 


LICENZA 
Este xogo de rol publícase sen dereitos de autor e foi feito por Xogón en outubro do 2021. 

